
[bookmark: TextBodyBegin]Europski parlament,
–	uzimajući u obzir opći proračun Europske unije za financijsku godinu 2024.[footnoteRef:1], [1:  	SL L, 2024/207, 22.2.2024., ELI: https://eur-lex.europa.eu/eli/budget/2024/207/oj?locale=hr.] 

–	uzimajući u obzir konsolidiranu godišnju računovodstvenu dokumentaciju Europske unije za financijsku godinu 2024. (COM(2025)0359 – C10‑0152/2025)[footnoteRef:2], [2:  	SL C, C/2025/4944, 13.10.2025., ELI: http://data.europa.eu/eli/C/2025/4944/oj.] 

–	uzimajući u obzir godišnje izvješće Odbora regija tijelu koje daje razrješnicu o unutarnjim revizijama provedenima tijekom 2024.,
–	uzimajući u obzir godišnje izvješće Revizorskog suda o izvršenju proračuna za financijsku godinu 2024., s odgovorima institucija[footnoteRef:3], [3:  	SL C, C/2025/5409, 8.10.2025., ELI: http://data.europa.eu/eli/C/2025/5409/oj.] 

–	uzimajući u obzir izjavu o jamstvu[footnoteRef:4] u pogledu pouzdanosti računovodstvene dokumentacije te zakonitosti i pravilnosti temeljnih transakcija koju je u skladu s člankom 287. Ugovora o funkcioniranju Europske unije Revizorski sud podnio za financijsku godinu 2024., [4:  	SL C, C/2025/5407, 13.10.2025., ELI: http://data.europa.eu/eli/C/2025/5407/oj. ] 

–	uzimajući u obzir članak 314. stavak 10. te članke 317., 318. i 319. Ugovora o funkcioniranju Europske unije,
–	uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012[footnoteRef:5], a posebno njezine članke 59., 118., 260., 261. i 262., [5:  	SL L 193, 30.7.2018., str. 1., ELI: http://data.europa.eu/eli/reg/2018/1046/oj.] 

–	uzimajući u obzir Uredbu (EU, Euratom) 2024/2509 Europskog parlamenta i Vijeća od 23. rujna 2024. o financijskim pravilima koja se primjenjuju na opći proračun Unije[footnoteRef:6], a posebno njezine članke 59., 118., 266., 267. i 268., [6:  	SL L, 2024/2509, 26.9.2024., ELI: http://data.europa.eu/eli/reg/2024/2509/oj.] 

–	uzimajući u obzir članak 102. Poslovnika i Prilog V. Poslovniku,
–	uzimajući u obzir izvješće Odbora za proračunski nadzor (A10-0056/2026),
1.	daje razrješnicu glavnom tajniku Odbora regija za izvršenje proračuna Odbora regija za financijsku godinu 2024.;
2.	iznosi svoje primjedbe u Rezoluciji u nastavku;
3.	nalaže svojoj predsjednici da ovu Odluku i Rezoluciju, koja je njezin sastavni dio, proslijedi Odboru regija, Vijeću, Komisiji i Revizorskom sudu te da ih da na objavu u Službenom listu Europske unije (serija L).


<PathFdR>RR\1339441HR.docx</PathFdR>		PE<NoPE>778.064</NoPE><Version>v02-00</Version>
HR	Ujedinjena u raznolikosti	HR
PE<NoPE>778.064</NoPE><Version>v02-00</Version>	28/28	<PathFdR>RR\1339441HR.docx</PathFdR>
HR
[bookmark: _Toc225438938]2. Rezolucija Europskog parlamenta od 29. travnja 2026. s primjedbama koje su sastavni dio Odluke o razrješnici za izvršenje općeg proračuna Europske unije za financijsku godinu 2024., dio VII. – Odbor regija (2025/2152(DEC))
Europski parlament,
–	uzimajući u obzir svoju Odluku o razrješnici za izvršenje općeg proračuna Europske unije za financijsku godinu 2024., dio VII. – Odbor regija,
–	uzimajući u obzir članak 102. Poslovnika i Prilog V. Poslovniku,
–	uzimajući u obzir izvješće Odbora za proračunski nadzor (A10-0056/2026),
A.	budući da u kontekstu postupka davanja razrješnice tijelo nadležno za davanje razrješnice, naglašavajući osobitu važnost daljnjeg jačanja demokratske legitimnosti institucija Unije, ne ocjenjuje samo zakonitost i pravilnost rashoda nego i potrošnju Unije u pogledu povećanja transparentnosti i odgovornosti te primjene koncepta proračuna usmjerenog na rezultate i dobrog upravljanja ljudskim resursima, s ciljem postizanja mjerljivih rezultata za građane, osobito na lokalnoj i regionalnoj razini; 
B.	budući da je Odbor regija („Odbor”) politička skupština koja se sastoji od 329 članova (i 329 zamjenika) izabranih u regijama, gradovima, selima i općinama 27 država članica Unije i koja ima ključnu institucionalnu ulogu u području kohezijske politike Unije jer predstavlja regionalne i lokalne vlasti, a djeluje kao savjetodavno tijelo institucija Unije, pri čemu mu je zadaća doprinositi oblikovanju politika Unije i donošenju odluka sa stajališta lokalnih i regionalnih vlasti te istodobno doprinositi povećanju učinkovitosti Unije i njezinu približavanju građanima; 
C.	budući da se Komisija ili Vijeće u određenim slučajevima moraju obavezno savjetovati s Odborom, no da Odbor može donijeti mišljenja i na vlastitu inicijativu, uz široko područje za koje može izraziti mišljenja, kako je utvrđeno u Ugovorima, što omogućuje savjetovanje Parlamenta s Odborom;
D.	budući da su aktivnosti Odbora definirane na temelju njegove opće političke strategije utvrđene u Rezoluciji od 2. srpnja 2020. o prioritetima za razdoblje 2020.– 2025.[footnoteRef:7]; budući da je Odbor usvojio tri politička prioriteta za svoj mandat od 2020. do 2025. popraćena trima komunikacijskim kampanjama: Približiti Europu građanima, Izgradnja otpornih regionalnih i lokalnih zajednica i Promicanje kohezije kao temeljne vrijednosti EU-a; [7:  	Rezolucija Europskog odbora regija – Prioriteti Europskog odbora regija za razdoblje 2020. – 2025. Europa se približava građanima zahvaljujući svojim selima, gradovima i regijama (SL C 324, 1.10.2020., str. 8.).] 

E. 	budući da na lokalne i regionalne uprave otpada trećina javne potrošnje, polovica javnih ulaganja i jedna četvrtina poreznih prihoda te da u mnogim državama članicama one imaju nadležnosti u ključnim područjima kao što su obrazovanje, gospodarski razvoj i kohezija, okoliš, socijalna zaštita, zdravstvo i usluge od općeg interesa, zbog čega se koordinacijom lokalne, regionalne i nacionalne razine te razine Unije povećavaju legitimnost zakonodavstva i odgovornost, učinkovitije ostvaruju koristi za građane te se doprinosi praćenju i provedbi potrošnje Unije s teritorijalnim učinkom, osiguravajući pritom da nitko ne bude zapostavljen;
F.	budući da Odbor nastoji ostvariti svoj politički cilj jačanja svoje uključenosti u cijeli politički i zakonodavni ciklus Unije i pritom učiniti konkretnijom vezu s građanima Unije, koristeći se članovima Odbora kao snažnim multiplikatorima u njihovim zajednicama i nacionalnim udrugama lokalnih i regionalnih vlasti;
G.	budući da je Odbor utvrdio devet ključnih prioritetnih područja kako bi njegovo djelovanje 2024. postalo snažnije strateški usmjereno i učinkovitije: proširenje Unije i potpora Ukrajini, demokracija i bolja regulativa, otpornost, zeleni plan na lokalnoj razini, konkurentnost, industrija, MSP-ovi, regulatorne olakšice i oporezivanje poslovanja, optimiziranje provedbe i komunikacije kohezijske politike Unije, suočavanje s trostrukom planetarnom krizom, zapošljavanje, jednakost i socijalne politike, promicanje potpore Unije regionalnim inovacijskim ekosustavima; 
H.	budući da Uredba (EU) 2021/1060 Europskog parlamenta i Vijeća[footnoteRef:8], kojom se uređuju kohezijska politika i financiranje Unije između 2021. i 2027., i koja je stupila na snagu u srpnju 2021., sadržava upućivanja na načelo partnerstva i višerazinskog upravljanja, koje podupiru Odbor i Parlament, a koje podrazumijeva sudjelovanje regija Unije i njihovih lokalnih i regionalnih vlasti; [8:  	Uredba (EU) 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike (SL L 231, 30.6.2021., str. 159., ELI: http://data.europa.eu/eli/reg/2021/1060/oj).] 

I.	budući da se u okviru više od 400 nacionalnih i regionalnih programa za provedbu kohezijske politike Unije u programskom razdoblju 2021. – 2027. stavilo na raspolaganje oko 380 milijardi EUR iz različitih fondova za suočavanje s gospodarskim, socijalnim i ekološkim izazovima s kojima se susreću regije, gradovi, sela i općine u Uniji;
J.	budući da je 19. veljače 2021. na snagu stupila Uredba (EU) 2021/241 Europskog parlamenta i Vijeća[footnoteRef:9] o uspostavi Mehanizma Unije za oporavak i otpornost, kojom se osigurava pravna osnova za raspodjelu sredstava i zajmova državama članicama u iznosu do 672,5 milijardi EUR (u cijenama iz 2018.) između 2021. i 2026. te kojom se nastoji poduprijeti ekonomska, socijalna i teritorijalna kohezija i ukloniti razlike među regijama Unije;  [9:  	Uredba (EU) 2021/241 Europskog parlamenta i Vijeća od 12. veljače 2021. o uspostavi Mehanizma za oporavak i otpornost (SL L 57, 18.2.2021., str. 17., ELI: http://data.europa.eu/eli/reg/2021/241/oj).] 

K.	budući da je, kao institucija Unije u smislu Financijske uredbe, Odbor obvezan donijeti vlastitu godišnju računovodstvenu dokumentaciju, pripremljenu u skladu s računovodstvenim pravilima koja je usvojio računovodstveni službenik Komisije (računovodstvena pravila Europske unije) na temelju međunarodnih računovodstvenih standarda za javni sektor, koji se u konačnici objedinjuju u onima Unije;
1.	konstatira da je proračun Odbora obuhvaćen naslovom 7. višegodišnjeg financijskog okvira (VFO-a) „Europska javna uprava” (u daljnjem tekstu: naslov 7.), koji je 2024. iznosio ukupno 13,3 milijardi EUR, tj. 6,9 % rashoda proračuna Unije; konstatira da je proračun Odbora 2024. činio 0,92 % odobrenih sredstava za naslov 7. VFO-a; 
2.	konstatira da je Revizorski sud u godišnjem izvješću za financijsku godinu 2024. („izvješće Revizorskog suda”) ispitao uzorak od 70 transakcija pod naslovom „Uprava”, isti broj kao što je ispitao za 2023.; budući da Revizorski sud navodi da administrativni rashodi obuhvaćaju rashode za ljudske resurse, uključujući rashode za mirovine, koji su 2024. činili oko 69 % ukupnih administrativnih rashoda, te rashode za zgrade, opremu, energiju, komunikacije i informacijsku tehnologiju kao i to da njegov dugogodišnji rad upućuje na to da je administrativna potrošnja općenito niskorizična;
3.	konstatira da je 16 (23 %) od 70 transakcija sadržavalo pogreške, ali da Revizorski sud, na temelju tri kvantificirane pogreške, procjenjuje da je stopa pogreške ispod praga značajnosti; napominje da u izvješću Revizorskog suda nisu utvrđeni posebni problemi koji se odnose na Odbor;
4.	napominje da kohezijska politika uvelike doprinosi povjerenju građana u Uniju zahvaljujući ostvarivanju konkretnih i vidljivih rezultata u okviru regionalnih i lokalnih projekata, čime se jača legitimnost djelovanja Unije na terenu; naglašava da u tom kontekstu Odbor ima ključnu ulogu u približavanju građana Unije donošenju odluka razini EU-a;
Proračunsko i financijsko upravljanje
5.	na temelju godišnjeg izvješća o radu Odbora za 2024. („godišnje izvješće”) prima na znanje da je konačni doneseni proračun Odbora 2024. iznosio 123 178 345 EUR, uključujući izmjenu proračuna br. 5/2024 (povezanu s plaćama), što predstavlja povećanje od 6 502 953 EUR (odnosno + 5,60 %) u odnosu na 2023.; sa zadovoljstvom prima na znanje da je stopa izvršenja proračuna Odbora za odobrena sredstva za preuzimanje obveza za tekuću godinu iznosila 99,9 % 2024. (isto kao 2023.), dok se stopa izvršenja odobrenih sredstava za plaćanje za tekuću godinu povećala s 91,20 % 2023. na 91,90 % 2024. godine; nadalje, pozdravlja povećanje stope izvršenja odobrenih sredstava C8 (prenesenih iz 2023. u 2024.) s 85 % 2023. na 92,20 % 2024., dok su odobrena sredstva prenesena iz 2023. u 2024. iznosila 12 578 853 EUR, u usporedbi s 10 540 464 EUR prethodne godine; pohvaljuje Odbor za njegovu dosljedno visoku stopu izvršenja proračuna tijekom godina zbog optimizacije planiranja i izvršenja proračuna, u svjetlu trajnih proračunskih pritisaka; u tom kontekstu prima na znanje strukturno nedovoljno financiranje Odbora, posebno s obzirom na njegovu ulogu inovativnog predvodnika i ispitnog poligona za prakse koje bi mogle koristiti široj upravi Unije, te prepoznaje potrebu za dodatnim sredstvima kako bi učinkovito postigao svoje ciljeve, uz istodobno poštovanje proračunske discipline; 
6.	ističe da visoke stope izvršenja proračuna Odbora i niske razine pogreške pokazuju da decentralizirana provedba, blizu regionalnih i lokalnih vlasti, može osigurati dobro financijsko upravljanje i konkretne rezultate za građane, uz istodobno prepoznavanje potrebe za dodatnim sredstvima; poziva Komisiju da u potpunosti uključi Odbor, u okviru njegova institucijskog mandata, u praćenje i evaluaciju potrošnje Unije, među ostalim u odluke koje se odnose na proračun Unije za razdoblje nakon 2027., kako bi se dodatno učvrstile odgovornost, transparentnost i uspješnost kohezijskih projekata s ciljem smanjenja gospodarskih, socijalnih i teritorijalnih nejednakosti;
7.	napominje da se stopa izvršenja odobrenih sredstava C1 iz proračunske stavke 1 0 0 0. „Uredski troškovi članova” smanjila sa 76,20 % 2023. na samo 13,90 % 2024.; prima na znanje objašnjenje Odbora prema kojem su naknade za uredske troškove za 2024. izvršene početkom 2025. odobrenim sredstvima C8; napominje da je Odbor riješio problem niske stope izvršenja odobrenih sredstava C8 iz proračunske stavke 2 0 0 7. „Opremanje prostora” 2023. izbjegavanjem pokretanja velikih građevinskih projekata na kraju godine i plaćanjem tijekom provedbe za dugoročne projekte kako bi se spriječili zakašnjeli računi; međutim, prima na znanje smanjenje stope izvršenja odobrenih sredstava C1 za tu stavku s 99,20 % 2023. na 51,90 % 2024. zbog vremenskog rasporeda obnove nekih od dizala Odbora;
8.	prima na znanje iz godišnjeg izvješća da je tijekom 2024. Odbor izvršio 42 prijenosa u ukupnom iznosu od 2,7 milijuna EUR, od čega 37 unutarnjih prijenosa u ukupnom iznosu od 1,1 milijun EUR i pet vanjskih prijenosa u ukupnom iznosu od 1,6 milijuna EUR, od čega je otprilike 1 milijun EUR prenesen u proračunske linije koje obuhvaćaju ili jačaju stavke kao što su godišnja plaćanja najma, organizacija internog natječaja, rashodi za informacijsku tehnologiju i opremanje prostora za medijski prostor kojim će se koristiti i Odbor i Europski gospodarski i socijalni odbor („EGSO”); 
9.	napominje da su u kontekstu agresivnog rata Rusije protiv Ukrajine na Odbor 2024. i dalje utjecali, među ostalim, sve veći troškovi energije, prijevoza i smještaja te mehanizmi indeksacije povezani sa stopom inflacije, koji su izravno ili neizravno utjecali na rashode za sirovine, vanjske suradnike, energiju, putovanja, najam, zakup i održavanje zgrada; napominje da je od 2022. do 2025. kumulativno povećanje troškova povezano s indeksacijom iznosilo + 21,50 % za najamnine i zakup zgrada te + 15 % za ugovore o održavanju i sigurnosti, a od 2022. do 2024. prosječan trošak za člana koji putuje u Bruxelles i iz njega povećao se s 1200 EUR na 1620 EUR; u tom kontekstu prima na znanje povećanje broja proračunskih prijenosa Odbora s 31 2023. na 42 2024., djelomice kako bi se pokrili ugovori na koje utječu visoka inflacija i indeksacija; pohvaljuje zajedničke mjere Odbora i EGSO-a za osiguravanje bolje međuinstitucijske suradnje u vidu digitalizacije i zajedničkih napora u području javne nabave; pozdravlja obnovljene mjere Odbora za uštedu energije 2024. koje su ključne za ublažavanje učinaka sve većih troškova energije; priznaje, međutim, potrebu da sve institucije Unije poboljšaju svoje upravljanje proračunom uzimajući u obzir i nestabilnost cijena, posebno u energetskom sektoru, pri sklapanju ugovora s pružateljima usluga;
10.	poziva upravu Odbora da aktivno utvrđuje i provodi mjere za uštedu troškova, među ostalim povećanom upotrebom tehnologija hibridnih sastanaka, optimizacijom upotrebe zgrada, konsolidacijom administrativnih aktivnosti i smanjenjem nepotrebnih logističkih troškova; zahtijeva redovita izvješća o napretku u pogledu provedenih mjera i ostvarenih ušteda;
11.	prima na znanje povećanje plaćanja izvršenih za članove Odbora iz proračunske stavke 1 0 0 4. s 7 955 968 EUR 2023. na 8 036 613 EUR 2024., što je povećanje od 1 % (smanjenje s + 20 % prethodne godine); prima na znanje da je 2024. izvršeno 8231 plaćanje za putne troškove, 4188 plaćanje za naknade za putne troškove, 7303 plaćanje za naknade za sastanke za sudjelovanje uživo te 164 plaćanje za sudjelovanje na daljinu; prima na znanje iz daljnjeg postupanja Odbora na temelju primjedbi iz rezolucije Parlamenta o razrješnici za 2023. („izvješće o daljnjim mjerama”) da je Odbor 2024. donio revidirani skup pravila o povratu putnih troškova i isplati naknada članovima Odbora s nekoliko mjera usmjerenih na smanjenje nepotrebnih troškova i emisija ugljika, kako je Parlament preporučio u prethodnim rezolucijama o razrješnici; 
12.	konstatira da se proračun za službena putovanja (odobrena sredstva za tekuću godinu) povećao za 13,60 %, s 420 833 EUR 2023. na 478 050 EUR 2024., a da je stopa izvršenja tog proračuna iznosila približno 80 % 2024. (slično kao 2023.); napominje da je to povećanje posljedica povećanja broja službenih putovanja s 574 2023. na 810 2024., od čega je 268 službenih putovanja povezano s organizacijom sastanka na vrhu Odbora u Monsu, na kojemu se 2024. obilježila 30. obljetnica Odbora;
13.	primjećuje smanjenje odobrenih sredstava za usluge usmenog prevođenja za tekuću godinu od približno 10 %, s 4167 milijuna EUR 2023. na 3737 milijuna EUR 2024., i stopu izvršenja od 64,80 % 2024., što je smanjenje u odnosu na 67,30 % 2023.; 
14.	napominje da je trenutačnim pravilima Odbora utvrđena paušalna naknada za sastanke na daljinu u iznosu od 50 % naknade za redovne sastanke, pri čemu naknada za redovne sastanke iznosi 367 EUR, a naknada za sastanke na daljinu 186,50 EUR nakon indeksacije; primjećuje da je ukupni iznos isplaćen za naknade za sastanke na daljinu ostao nizak u usporedbi s prethodnim godinama, nakon što je 2023. zabilježena visoka stopa povratka na sastanke uživo; međutim, prima na znanje blago povećanje plaćenog iznosa s 32 632 EUR 2023. na 38 104 EUR 2024.; prima na znanje iz odgovora Odbora na upitnik koji je podnio Odbor za proračunski nadzor u vezi s razrješnicom za proračun za 2024. („Upitnik”) da se samo sastanci nestatutarnih tijela Odbora mogu održavati internetski ili u hibridnom obliku, dok se sudjelovanje na daljinu prati u okviru platforme Interactio i izvlačenjem datoteka u formatu .csv iz nje; poziva Odbor da poveća transparentnost i proporcionalnost sustava naknada za sudjelovanje na daljinu kako bi se ojačalo povjerenje javnosti i naglašava da financijska naknada za sudjelovanje na daljinu mora biti strogo opravdana; smatra da, iako je sudjelovanje na daljinu važan instrument za moderne institucije jer se njime smanjuju troškovi sastanaka i omogućuje šire sudjelovanje, dodjela smanjene naknade za sudjelovanje tijela Odbora na sastancima na daljinu, ograničene na određene vrste događanja, može biti proporcionalna i pravedna mjera za odgovornost članova i zahtjeve u pogledu pripreme; međutim, napominje važnost osiguravanja transparentnosti i proporcionalnosti u pogledu razine takvih naknada, uglavnom ako postoje razlike među tijelima Unije u pogledu sudjelovanja na daljinu; smatra da sadašnja razina naknade za sastanke na daljinu zahtijeva dodatno obrazloženje u pogledu troškovne učinkovitosti, proporcionalnosti i javne prihvatljivosti; poziva na širu i sustavniju upotrebu internetskih i hibridnih formata sastanaka, prema potrebi, kako bi se smanjili rashodi povezani s putovanjima, povećala troškovna učinkovitost, ograničio utjecaj na okoliš i povećalo povjerenje javnosti u razboritu upotrebu sredstava Unije, kao i na procjenu mogućnosti usklađivanja pravila Odbora s pravilima koja primjenjuje EGSO ili pružanja jasnog i transparentnog obrazloženja za održavanje diferenciranog sustava;
15.	sa zadovoljstvom primjećuje iz upitnika i izvješća o daljnjim mjerama da se prosječno vrijeme plaćanja smanjilo s 21,88 dana 2023. godine na 18,46 dana 2024., unatoč dodatnom povećanju broja obrađenih računa; pohvaljuje Odbor za postizanje visokog postotka (83 %) računa zaprimljenih elektroničkim putem 2024.;
Unutarnje upravljanje, uspješnost i unutarnja kontrola
16.	potvrđuje da Odbor ima temeljnu ulogu u doprinošenju razvoju politika Unije i postupcima donošenja odluka jer zastupa interese lokalnih i regionalnih vlasti u Uniji, čime se Europa približava svojim građanima i povećava demokratski legitimitet zakonodavstva Unije; prima na znanje iz godišnjeg izvješća da se za 2024., u okviru godišnjeg operativnog plana, izvješćivanje o uspješnosti Odbora temeljilo na 26 ciljeva, čije je ostvarenje ocijenjeno uz pomoć 87 kvantitativnih pokazatelja; poziva Odbor da dodatno ojača pokazatelje usmjerene na ishod i učinak kako bi se bolje prikazao utjecaj i dodana vrijednost aktivnosti Odbora povezanih s politikama Unije; budući da su ciljevi većine tih pokazatelja (otprilike 74 %) postignuti s razinom od 90 % ili više, šest ih je djelomično postignuto s razinom manjom od 90 %, a šest ih nije ostvareno; prima na znanje iz upitnika da je proveo sveobuhvatan ciklus planiranja i izvješćivanja, koji je uključivao izradu središnjeg registra rizika i procjenu rizika za sve ciljeve u godišnjem operativnom planu za 2024.; potiče Odbor da nastavi raditi na povećanju uspješnosti i djelotvornosti; pozdravlja napore koje Odbor ulaže u uvođenje reformskih i inovativnih rješenja, racionalizaciju uprave i izbjegavanje preklapanja uloga s drugim tijelima;
17.	ističe važnost i stratešku vrijednost pokazatelja uspješnosti i poziva Odbor da dodatno konsolidira svoj okvir pokazatelja te time osigura izvješćivanje o ishodima i učinku, a ne samo o administrativnoj aktivnosti;
18.	konstatira da Odbor svoju misiju ostvaruje mišljenjima koja se odnose na zakonodavne prijedloge Komisije (zahtjevi za mišljenje), samoinicijativnim mišljenjima u kojima se institucije Unije pozivaju na djelovanje, i rezolucijama u kojima se ističu stajališta Odbora o određenim temama; napominje da je 2024. Odbor donio 53 mišljenja (isto kao i 2023.) i četiri rezolucije (dok ih je 2023. donio šest); prepoznaje politička postignuća Odbora tijekom 2024. te njegovu ulogu u integraciji lokalnih i regionalnih perspektiva u oblikovanje politika Unije, čime se povećava sudjelovanje građana;
19.	sa zadovoljstvom prima na znanje iz godišnjeg izvješća o učinku Odbora za 2024. („izvješće o učinku”) politička postignuća Odbora za 2024. u pogledu njegovih triju političkih prioriteta za razdoblje 2020. – 2025., čime se jača uloga Odbora u oblikovanju politike Unije na regionalnoj i lokalnoj razini; napominje da su doprinosi Odbora iz izjava i preporuka iz mišljenja utjecali na ključna područja politika Unije kao što su klimatske promjene, priroda, energija i zeleno gospodarstvo (na primjer na temelju izvješća „Zeleni plan 2.0”, koje je utjecalo na zaključke Vijeća i mišljenje Odbora o Uredbi (EU) 2024/1991 Europskog parlamenta i Vijeća[footnoteRef:10]), promet (na primjer na temelju mišljenja Odbora o paketu za ozelenjivanje prijevoza tereta, koje je utjecalo na relevantne nacrte izvješća Parlamenta) i zdravlje (na primjer na temelju mišljenja Odbora o Uredbi (EU) 2025/327 Europskog parlamenta i Vijeća[footnoteRef:11], koje je utjecalo na konačni kompromisni tekst); osim toga, sa zadovoljstvom napominje da su prijedlozi Odbora utjecali na odluke Komisije o pokretanju pilot-projekta u iznosu od 23 milijuna EUR za sufinanciranje regija i gradova za ponovno uključivanje dugotrajno nezaposlenih osoba na tržište rada te o pokretanju ambicioznog i prvog takvog Europskog plana za priuštivo stanovanje, koji je usmjeren na energiju, siromaštvo i održivo stanovanje, te iznova potvrđuje da je pristup stanovanju temeljno pravo; nadalje, napominje da je deklaracija donesena na Europskom samitu regija i gradova održanom u ožujku 2024. u Monsu doprinijela Strateškom programu Europskog vijeća i političkim smjernicama Komisije; [10:  	Uredba (EU) 2024/1991 Europskog parlamenta i Vijeća od 24. lipnja 2024. o obnovi prirode i izmjeni Uredbe (EU) 2022/869 (SL L, 2024/1991, 29.7.2024., ELI: http://data.europa.eu/eli/reg/2024/1991/oj).]  [11:  	Uredba (EU) 2025/327 Europskog parlamenta i Vijeća od 11. veljače 2025. o europskom prostoru za zdravstvene podatke i o izmjeni Direktive 2011/24/EU i Uredbe (EU) 2024/2847 (SL L, 2025/327, 5.3.2025., ELI: http://data.europa.eu/eli/reg/2025/327/oj). ] 

20. 	s obzirom na važnu ulogu Odbora u povećanju demokratskog legitimiteta zakonodavstva Unije osiguravanjem aktivne koordinacije regionalnih i lokalnih tijela, podupire Odbor u njegovim naporima da osigura ciljane i proporcionalne procjene teritorijalnog učinka utemeljene na dokazima koje dodaju očitu vrijednost zakonodavnom procesu; sa zadovoljstvom napominje da je Odbor uspostavio punopravan mehanizam za savjetovanje s dionicima kako bi prikupio stajališta prije izdavanja svojih mišljenja, zahvaljujući sudjelovanju raznih lokalnih i regionalnih mreža, saveza i centara; pozdravlja činjenicu da se glasovi partnera izvan Unije uzimaju u obzir i u okviru, primjerice, Europskog saveza gradova i regija za obnovu Ukrajine i Euro-mediteranske skupštine lokalnih i regionalnih vlasti; 
21. 	prima na znanje širi angažman Odbora u cijelom političkom i zakonodavnom ciklusu Unije, koji omogućuju njegovi okviri za suradnju s Komisijom, Parlamentom i Europskom investicijskom bankom; ističe važnost pozivanja članova Odbora i EGSO-a na parlamentarne sjednice s temama koje su u njihovoj nadležnosti; 
22.	napominje da je 2024. Odbor proveo pet savjetovanja s Regionalnim središtem, dva savjetovanja sa Stručnom skupinom za supsidijarnost te da je pripremio dvije procjene kao i dva mišljenja o platformi Fit for Future; poziva Odbor da institucijama Unije i drugim korisnicima politika Unije nastavi pružati korisne i relevantne doprinose, kao što su podaci s terena i analize;
23.	sa zadovoljstvom prima na znanje da je Odbor 2024. nastavio provoditi mjere za unaprjeđenje svog unutarnjeg upravljanja i modernizaciju svoje uprave, pojednostavnjenje svojih postupaka i povećanje troškovne učinkovitosti; pozdravlja poboljšanu upotrebu digitalnih alata, a posebno napore usmjerene na pojednostavnjenje, administrativnu učinkovitost i smanjenje nepotrebnih unutarnjih postupaka; prima na znanje iz upitnika i godišnjeg izvješća napredak ostvaren 2024. u pogledu digitalizacije i optimizacije radnih postupaka (npr. strojno prevođenje za rutinske zadaće i proširenje alata Microsoft 365 i SharePoint), uštede troškova u radu i objektima (npr. usmeno prevođenje na daljinu, mjere uštede energije i hibridni radni režim), poboljšanja učinkovitosti (npr. ponovnim pregovorima o ugovorima), pojednostavnjenja pravila i postupaka sa 63 od 73 dovršena projekta i smanjenja broja postupaka za 20 % kao i nekoliko drugih mjera u kontekstu plana „Going for IMPact!” za modernizaciju uprave Odbora;
24.	naglašava da napori za modernizaciju moraju biti popraćeni sustavnom procjenom ostvarenih konkretnih koristi, uključujući mjerljivo povećanje učinkovitosti i uštede troškova te smanjenje vremena obrade; stoga poziva Odbor da uspostavi metodologiju za kvantificiranje tih poboljšanja i da o njima redovito izvješćuje;
25.	prima na znanje iz upitnika i godišnjeg izvješća aktivnosti i mjere koje Odbor poduzima za pojednostavnjeno, ali snažno okruženje unutarnje kontrole; napominje da je postupak samoprocjene unutarnje kontrole za 2024. bio usmjeren na financijsko upravljanje i najrelevantnije aspekte unutarnje kontrole za one koji izvršavaju proračun Odbora; sa zadovoljstvom prima na znanje da je Odbor 2024. dovršio pregled više od 500 osjetljivih radnih mjesta, nakon čega su uslijedile mjere ublažavanja, kontrolni mehanizmi i donošenje pravila o mobilnosti; napominje da se višegodišnji akcijski plan Odbora za reviziju i pojednostavnjenje njegova okruženja unutarnje kontrole nastavio u okviru „konvergencije projekata”, koja podrazumijeva niz postupaka usmjerenih na praćenje uspješnosti i učinka Odbora u stvarnom vremenu te izvješćivanje o njima; budući da su posljednja dva od tih postupaka u pogledu godišnjeg izvješća o radu Odbora i kontinuiteta poslovanja u potpunosti provedena 2024.; u pogledu novog okvira unutarnje kontrole Odbora konstatira da su ostvarene i druge ključne etape, uključujući uspostavu provedivih alata za brzu provedbu u slučaju krize, koji obuhvaćaju razna područja kao što su, među ostalim, informacijska tehnologija, komunikacija, financijski kanali i zaštita podataka;
26.	ističe da je 2024. Odbor proveo djelomično digitaliziran i pojednostavnjen postupak za financijske radne postupke i imenovanje financijskih aktera; napominje da je 2024. godine 5,60 % ex ante provjerenih transakcija odbijeno za ispravak ili je bilo predmet negativnih mišljenja te da su ex post kontrole bile usmjerene na financijske transakcije (u skladu s novom metodologijom) te da nisu otkriveni veći problemi; nadalje, ističe da se broj izvješća o financijskim iznimkama smanjio u odnosu na 2023., da su zabilježena dva izvješća o administrativnim iznimkama zbog neusklađenosti s unutarnjim postupcima i da nema sudskih sporova povezanih s odlukama o javnoj nabavi koji su u tijeku;
27.	primjećuje da su 2024. pokrenute tri nove revizije: u pogledu uspješnosti logističkih usluga koje se pružaju članovima Odbora, optimizacije raspodjele ljudskih resursa u Upravi za prevođenje te primjerenosti upravljanja javnom nabavom i ugovorima; iz upitnika prima na znanje napredak postignut u pogledu tekućih revizija upravljanja slobodnim radnim mjestima, zaštite osobnih podataka i uspješnosti IT organizacije u zajedničkim službama; poziva Odbor da tijelo nadležno za davanje razrješnice nastavi obavještavati o napretku postignutom u tim pitanjima;
Ljudski resursi, jednakost i dobrobit osoblja
28.	primjećuje da je krajem 2024. Odbor imao ukupno 561 člana osoblja (u što nisu uključeni upućeni nacionalni stručnjaci, privremeni službenici, unutarnji stručnjaci ni stažisti), u usporedbi s 559 članova osoblja 2023.; napominje da je krajem 2024. Odbor zapošljavao 73 ugovorna djelatnika, u usporedbi sa 74 ugovorna djelatnika 2023., kao i 102 privremena djelatnika, u usporedbi s 96 privremenih djelatnika 2023., pri čemu su 22 ugovorna djelatnika imala ugovor na neodređeno vrijeme, 51 ugovorni djelatnik imao je ugovor na određeno vrijeme, 49 privremenih djelatnika bilo je na stalnim radnim mjestima s ugovorom na određeno vrijeme, 50 privremenih djelatnika imalo je ugovor na neodređeno vrijeme, a tri privremena djelatnika bila su na privremenom radnom mjestu; osim toga, napominje da je Odbor zapošljavao 39 vanjskih pružatelja usluga koji su radili u poslovnim prostorima Odbora; naglašava važnost osiguravanja ugovora na neodređeno vrijeme, prema potrebi, kako bi se zadržali vještine, kontinuitet te produktivno i stabilno radno okruženje, uz istodobno očuvanje fleksibilnosti i zapošljavanja na temelju zasluga u skladu s operativnim potrebama; upozorava na prekomjerno oslanjanje na vanjske pružatelje usluga; ističe da je 2024. stopa popunjenosti radnih mjesta u planu radnih mjesta iznosila 96,40 % (smanjenje u odnosu na 98 % 2023.), a stopa fluktuacije 7,30 % (povećanje u odnosu na 6,60 % 2023.);
29.	napominje da je 2024. Odbor zaposlio 51 stažista u okviru programa Cicero te da stažisti Odbora primaju mjesečnu naknadu i imaju iste radne uvjete kao i osoblje, uključujući mogućnost rada na daljinu; ponovno ističe da bi pripravništva trebala biti plaćena u skladu s Rezolucijom Europskog parlamenta od 14. lipnja 2023. s preporukama Komisiji o kvalitetnim pripravništvima u Uniji (2020/2005(INL)), u kojoj se poziva na to da sva pripravništva u Uniji budu plaćena;
30.	sa žaljenjem napominje da Odbor još nije postigao rodni paritet na vodećim položajima, ali prima na znanje znatan napredak postignut u okviru petogodišnje strategije i akcijskog plana Odbora za raznolikost i uključivanje za razdoblje 2022. – 2026.; pozdravlja činjenicu da je 2025. na funkciju predsjednika Odbora izabrana žena, čime se ponovno potvrđuje predanost te institucije promicanju rodne ravnopravnosti na najvišoj političkoj razini i potiče Odbor da nastavi s ulaganjem napora u povećanje zastupljenosti žena na vodećim položajima te istodobno naglašava da su zasluge i stručne kvalifikacije i dalje glavni kriteriji za imenovanja; napominje da je krajem 2024. Odbor zapošljavao 57,2 % žena i 42,8 % muškaraca, što je gotovo isti omjer kao 2023.; primjećuje da se udio žena na višim rukovodećim položajima smanjio s 44,4 % 2023. na 33,3 % 2024. (da bi 2025. opet bio 44,4 %), a da se udio žena u srednjem rukovodstvu smanjio s 32,50 % 2023. na 29,7 % 2024.; prima na znanje iz upitnika mjere za poticanje većeg sudjelovanja žena na rukovodećim položajima, među ostalim ciljanim osposobljavanjem i mogućnostima podučavanja za žensko osoblje koje teži rukovodećim položajima te promicanjem fleksibilnijih radnih uvjeta; ponavlja da je postizanje dugoročne rodne ravnoteže na rukovodećim položajima temeljni institucionalni cilj i da očekuje od Odbora da donese konkretan, vremenski ograničen akcijski plan s mjerljivim ciljevima, prijelaznim ključnim etapama i godišnjim izvješćivanjem; poziva Odbor da osigura da se napredak prema paritetu prati i da se o njemu javno izvješćuje;
31.	pohvaljuje Odbor za njegove mjere za promicanje rodne ravnoteže među svojim članovima, konkretno slanje pisama Vijeću o slobodnim radnim mjestima te zagovaranje stalnih predstavništava i nacionalnih udruženja lokalnih i regionalnih tijela uključenih u postupak imenovanja; prima na znanje iz izvješća o daljnjim mjerama da se u međuvremenu postotak članica povećao s 23,40 %, koliko je iznosio 2020., na 28,7 % 2025.; pozdravlja činjenicu da novi Poslovnik Odbora, koji je stupio na snagu u kolovozu 2024., uključuje izričite ciljeve za povećanje rodne ravnoteže, posebno u sastavu Predsjedništva Odbora; potiče Odbor da nastavi promicati rodnu ravnotežu i da pritom osigura da se ta imenovanja temelje na zaslugama, radnom iskustvu i kvalifikacijama;
32.	pohvaljuje Odbor za organizaciju internog natječaja 2024. kako bi se odgovorilo na trenutačne i buduće potrebe za zapošljavanjem, osigurao kontinuitet poslovanja i zadržalo iskusno osoblje, čime bi se popunila praznina nastala zbog nepostojanja rezervnih popisa Europskog ureda za odabir osoblja (EPSO); prima na znanje iz upitnika da su 72 kandidata uvrštena na rezervni popis Odbora, od čega je 46 kandidata već zaposleno u različitim razredima, AST i AD, na dan 1. rujna 2025.; očekuje da će se zbog toga od 2025. smanjiti broj privremenih i ugovornih djelatnika zaposlenih u Odboru;
33.	napominje da je, kao rezultat pilot-projekta o hibridnom režimu rada i ankete o zadovoljstvu osoblja pokrenute 2022., Odbor 1. siječnja 2024. donio odluku koja se primjenjuje od 1. veljače 2024. i kojom se predviđa hibridni režim rada i personalizirani tjedni raspored rada za svakog člana osoblja kao i mogućnost rada od kuće do 60 % radnog vremena člana osoblja (osim za kategorije osoblja čiji je posao nespojiv s radom na daljinu) i rada izvan grada zaposlenja do 15 dana godišnje; uviđa da je cilj tih mjera poboljšati ravnotežu između poslovnog i privatnog života uz istodobno održavanje operativne učinkovitosti i zadovoljstva osoblja;
34.	sa zadovoljstvom primjećuje da je 89 % onih koji su odgovorili na anketu za osoblje za 2025. izrazilo zadovoljstvo fleksibilnim radnim uvjetima Odbora; budući da to može utjecati i na broj dana bolovanja koje je osoblje Odbora iskoristilo; prima na znanje iz izvješća o daljnjim mjerama da je zadržan trend smanjenja ukupnog broja dana bolovanja, sa 7303 dana 2024. u usporedbi sa 7544 dana 2023., dok se: broj članova osoblja bez dana na bolovanju smanjio sa 211 (ili 36 % ukupnog osoblja) 2023. na 196 (ili 34 %) 2024.; broj članova osoblja na bolovanju u trajanju kraćem od sedam dana povećao s 201 (ili 35 % ukupnog osoblja) 2023. na 211 (ili 36 %) 2024.; broj članova osoblja na bolovanju u trajanju od 7,5 do 21 dana povećao se sa 92 (ili 16 % ukupnog osoblja) 2023. na 96 (ili 16 % ukupnog osoblja) 2024.;
35.	prima na znanje iz upitnika da se broj slučajeva sindroma izgaranja na poslu smanjio s 18 2023. godine na njih 6 2024.; pohvaljuje Odbor za njegov proaktivan pristup sprečavanju sindroma izgaranja na poslu, pomnim praćenjem osoblja na dugotrajnom bolovanju s pomoću prilagođenih mjera koje uključuju redovit kontakt s odgovarajućim osobljem i doprinos medicinskih stručnjaka; nadalje, napominje da je Odbor 2024. uspio uspješno reintegrirati tri člana osoblja nakon dugotrajnog izbivanja zbog izgaranja na poslu zahvaljujući personaliziranim daljnjim mjerama nakon dugotrajnog bolovanja; pozdravlja preventivne mjere koje je Odbor poduzeo 2024. kako bi poboljšao zdravlje i dobrobit na radnom mjestu, kao što su ponuda sastanaka na licu mjesta za osoblje sa paramedicinskim stručnjacima (fizioterapeuti, osteopati, voditelji osposobljavanja zaposleni na temelju okvirnog ugovora) i organiziranje konferencija za podizanje razine osviještenosti o zdravlju;
36.	primjećuje da je Odbor 2024. nastavio podizati razinu osviještenosti o mjerama uvedenima za sprečavanje i suzbijanje uznemiravanja na radnom mjestu, u skladu sa svojom Odlukom od 26. travnja 2021. o zaštiti dostojanstva na radnom mjestu, upravljanju sukobima i borbi protiv uznemiravanja, posebno namjenskim smjernicama, internom komunikacijom (dvotjedni bilten ljudskih resursa) i organizacijom nekoliko informativnih sastanaka za osoblje i rukovoditelje, uključujući obvezno osposobljavanje o etici i integritetu; ističe da je Odbor 2024. zabilježio četiri nova slučaja navodnog uznemiravanja, dok je jedan slučaj uključivao seksualno uznemiravanje, a jedan je predmet pokrenut pred belgijskom policijom na temelju službene prijave; primjećuje da su primijenjeni uspostavljeni postupci (preliminarna procjena, administrativna istraga, mjere predostrožnosti itd.) i poziva Odbor da tijelo nadležno za davanje razrješnice obavještava o ishodu tih slučajeva;
37.	pohvaljuje Odbor jer je primjenom Smjernica o pristupačnosti internetskog sadržaja osigurao da osobe s invaliditetom mogu pristupiti bilo kojem digitalnom proizvodu Odbora ili se njime koristiti; u tom kontekstu napominje da je 2024. platforma Odbora HReForms nadograđena s pristupačnošću kao temeljnim zahtjevom, sa značajkama koje, među ostalim, uključuju poboljšani kontrast boja, navigaciju tipkovnicom i alternativni tekst; sa zadovoljstvom primjećuje da Odbor isplaćuje smještaj kandidatima s invaliditetom, čime se osiguravaju pravedni postupci odabira;
38.	napominje da je 2024. Odbor zapošljavao članove osoblja svih nacionalnosti Unije (kao i jednog člana osoblja iz Ukrajine), pri čemu su neki od njih bili prekomjerno zastupljeni; pozdravlja napore Odbora čiji je cilj uravnotežiti geografsku raspodjelu među osobljem 2024. ciljanim inicijativama za informiranje koje privlače kandidate iz nedovoljno zastupljenih zemalja; konstatira da su takve inicijative uključivale povećanu upotrebu digitalnih platformi i društvenih medija kako bi se povećala vidljivost slobodnih radnih mjesta, izravnu suradnju sa stalnim predstavništvima država članica, prezentacije za ciljanu publiku kako bi se potaknulo sudjelovanje u postupcima odabira Odbora te analizu trendova u primjeni; napominje da su te mjere već dovele do pozitivnog ishoda 2024., kao što je povećani broj primljenih prijava za posao, među ostalim iz nedovoljno zastupljenih zemalja; osim toga, pozdravlja suradnju Odbora s EPSO-om i drugim institucijama Unije kako bi se diversificirala baza kandidata, razmijenile najbolje prakse i koordinirali napori za uklanjanje nedostataka u zastupljenosti u cijeloj upravi Unije; poziva Odbor da nastavi poduzimati mjere kojima se nastoji postići uravnoteženija geografska raspodjela, među ostalim na razini rukovodstva, te da tijelo nadležno za davanje razrješnice obavještava o trendovima u prijavama za posao koje je Odbor primio u pojedinim razdobljima;
39.	pozdravlja snažan i strukturiran socijalni dijalog u procesima organizacijskih promjena tijekom 2024.; potiče Odbor da zadrži i dodatno ojača sustavno sudjelovanje predstavnika osoblja u reformama koje se, među ostalim, odnose na digitalizaciju, unutarnju reorganizaciju i nove metode rada;
Etički okvir i transparentnost
40.	pozdravlja rad Odbora tijekom 2023. na konsolidaciji etičkih pravila i praksi u jedinstveni etički pravni okvir (Odluka br. 157/2023) koji, među ostalim, obuhvaća stegovni postupak, dostojanstvo na radnom mjestu, upravljanje sukobima, borbu protiv uznemiravanja, vanjske aktivnosti i zviždače; napominje da je 2024. bila prva godina provedbe novog okvira; napominje da je Odbor 2024. različitim skupinama osoblja, od novih zaposlenika, rukovoditelja i ukupnog osoblja, često nudio obvezne tečajeve osposobljavanja o etici i integritetu, zviždačima i sprečavanju sukoba interesa;
41.	napominje da Odbor 2024. nije prijavio nijedan slučaj Europskom uredu za borbu protiv prijevara (OLAF), Uredu europskog javnog tužitelja (EPPO) ili Europskom ombudsmanu niti je bio predmet njihove istrage;
42.	podsjeća na to da je Odbor donio Uredbu br. 6/2023 od 4. srpnja 2023. o utvrđivanju mjera transparentnosti usmjerenih na članove i izvjestitelje koji obnašaju dužnost; budući da se takve mjere odnose na poziv članovima i izvjestiteljima koji obnašaju dužnost da se sastaju samo s predstavnicima interesnih skupina koji su upisani u registar transparentnosti i da javno objave sve sastanke s predstavnicima interesnih skupina koje održavaju u svojstvu članova Odbora; napominje da je 2024. jedan član Odbora izvijestio o sastanku s predstavnikom interesne skupine; u tom kontekstu pohvaljuje Odbor zbog službenog pristupanja registru transparentnosti EU-a 1. siječnja 2024.;
43.	prima na znanje iz upitnika načela i mehanizme koje je Odbor proveo 2024. radi promicanja transparentnosti u različitim područjima, kao što su proračunsko i financijsko upravljanje, izvješćivanje, suradnja u području revizije, ljudski resursi, javna nabava, javni pristup dokumentima i upravljanje dokumentacijom;
44.	pozdravlja to što je Odbor 2024. nastavio ulagati napore u području otkrivanja i sprečavanja sukoba interesa; napominje da je Odbor u svojoj Odluci br. 157/2023 definirao koncept sukoba interesa i uspostavio mehanizam za otkrivanje i sprečavanje takvih sukoba, pri čemu je osoblje dužno prijaviti bi li moglo doći do (mogućeg budućeg ili trenutačnog) sukoba interesa ispunjavanjem obrasca u različitim ključnim trenucima svoje karijere ili profesionalnih aktivnosti; sa zadovoljstvom prima na znanje iz upitnika da se godišnje informiranje o profesionalnim aktivnostima bivših viših dužnosnika objavljuju na transparentan način na internetskim stranicama Odbora i da im je zabranjeno sudjelovati u lobiranju ili zagovaranju pred Odborom prvih 12 mjeseci nakon što napuste svoje položaje u Odboru;
45.	prima na znanje iz upitnika da 2024. u Odboru nije otkriven nijedan slučaj sukoba interesa; konstatira, međutim, da je jedan član Odbora izrazio zabrinutost zbog mogućeg sukoba interesa koji proizlazi iz primanja plaćanja za izradu studije tehničke podrške za zastupnika u Parlamentu ili klub zastupnika u Parlamentu; pozdravlja potvrdu primljenu tijekom postupka davanja razrješnice prema kojoj dotični član Odbora nije prihvatio taj posao;
46.	prima na znanje da 2024. Odboru nije prijavljen nijedan slučaj aktivnosti zviždača; napominje da Odbor 2024. nije donio nove mjere u vezi s aktivnostima zviždača te da se nastavio oslanjati na mjere koje su na snazi od 2015. i promicati ih u okviru osposobljavanja o etici i senzibiliziranja; podržava redovito obvezno osposobljavanje u području etike, kako za osoblje tako i za rukovoditelje;
47.	napominje da Odbor raspolaže nizom mjera za borbu protiv prijevara koje se primjenjuju na njegove članove i osoblje, a koje provode različite službe; izražava žaljenje zbog toga što tijekom 2024. nije postojala strategija za borbu protiv prijevara; međutim, prima na znanje iz upitnika da je Odbor 2025. donio konsolidirani okvir za borbu protiv prijevara, koji predstavlja prijelazni korak u razvoju sveobuhvatne strategije za borbu protiv prijevara, dok će metodologiju koja se upotrebljava za taj cilj osigurati OLAF; potiče Odbor da prednost da punom razvoju i provedbi te strategije, uključujući procjenu rizika, sprečavanje, otkrivanje i daljnje mjere; traži od Odbora da o tome redovito obavještava tijelo nadležno za davanje razrješnice;
Digitalizacija, kibernetička sigurnost i zaštita podataka
48.	napominje da je kombinirani proračun Odbora i EGSO-a za IT 2024. iznosio 13,70 milijuna EUR, u usporedbi s 12,70 milijuna EUR 2023., što je smanjenje od oko 7,90 %, dok je 760 000 EUR iz tog proračuna (ili oko 6 %) isplaćeno za kibernetičku sigurnost 2024.;
49.	prima na znanje iz upitnika da je Uprava za inovacije i informacijsku tehnologiju 2024. provela novu višegodišnju digitalnu strategiju za razdoblje 2024. – 2026., u kojoj se prednost daje upravljanju digitalnom evidencijom, elektroničkim radnim postupcima, e-potpisima i rješenjima koja se temelje na oblaku te je usmjerena na četiri vodeća programa – M365 Digital Workplace, ARES, EdiT i kibernetička sigurnost – kako bi se poboljšale suradnja, automatizacija i institucionalna otpornost; ističe napredak postignut u vezi s programom M365, uključujući planiranje migracija na platformu SharePoint Online, uvođenje aplikacija Windows 11 i M365 te razvoj strategije za umjetnu inteligenciju s planom za pilot-projekt M365 u 2025.; prima na znanje da je Odbor počeo primjenjivati sustav HAN za upravljanje dokumentima i napredovao prema usvajanju uređivača formata EdiT XML za izradu nacrta zakonodavstva; pozdravlja pomak prema kibernetičkoj sigurnosti kao zajedničkoj odgovornosti, uz nove inicijative za osposobljavanje i višegodišnji plan usklađen sa standardima Unije; prima na znanje poboljšanja u upravljanju evidencijama, infrastrukturi i sigurnim komunikacijskim alatima, uključujući SECABC za e-poštu, SACHA za prijenos podataka i sustave upravljanja krajnjim točkama; sa zadovoljstvom prima na znanje kontinuirani napredak Odbora u području digitalnih inovacija, uključujući prelazak na radno okružje u kojemu se ne koristi papir i koje je kibernetički sigurno; pohvaljuje plan rada „Kuća regija” za razdoblje 2025. – 2027., u kojem se prednost daje digitalnoj transformaciji za izgradnju moderne, agilne i digitalno orijentirane institucije;
50.	napominje da je Odbor postupno uveo pilot-projekt u području umjetne inteligencije pod nazivom „Panoramic AI”, kojim se od 2024. stvara središnje čvorište koje pojednostavnjuje pristup složenom sadržaju; nadalje, napominje da se Odbor aktivno koristi alatima Komisije za umjetnu inteligenciju za prevođenje, sažetke itd. te da je sudjelovao kao pilot-korisnik kako bi testirao pilot-rješenje za umjetnu inteligenciju GPT@JRC; prima na znanje iz upitnika da je smjernicama Odbora o umjetnoj inteligenciji donesenima 2023. utvrđena osnova za način na koji osoblje može eksperimentirati s umjetnom inteligencijom, za provedbu Uredbe (EU) 2024/1689 Europskog parlamenta i Vijeća[footnoteRef:12], koja je stupila na snagu u kolovozu 2024., i za razvoj korporativnih alternativa koje su usklađene sa zaštitom podataka i etičkim standardima; u tom kontekstu pozdravlja organizaciju informativnih sastanaka za osoblje kako bi se objasnile smjernice o umjetnoj inteligenciji, objavu bilješke o pismenosti osoblja u području umjetne inteligencije i organizaciju radionica za podizanje razine osviještenosti o umjetnoj inteligenciji 2024. te potiče nastavak te prakse, uključujući organizaciju redovitog osposobljavanja o sigurnoj, etičkoj i učinkovitoj upotrebi umjetne inteligencije kao i redovitih osposobljavanja u području kibernetičke sigurnosti; prepoznaje dodanu vrijednost alata umjetne inteligencije kojima se potiče osobna produktivnost, kao što je kopilot M365, i integracije kapaciteta umjetne inteligencije u alate za informatičku potporu; naglašava da se upotreba umjetne inteligencije mora provoditi jamčenjem strogih načela etičke upotrebe, transparentnosti, zaštite podataka, ljudskog nadzora i zaštite od algoritamske pristranosti ili zlouporabe; [12:  	Uredba (EU) 2024/1689 Europskog parlamenta i Vijeća od 13. lipnja 2024. o utvrđivanju usklađenih pravila o umjetnoj inteligenciji i o izmjeni uredaba (EZ) br. 300/2008, (EU) br. 167/2013, (EU) br. 168/2013, (EU) 2018/858, (EU) 2018/1139 i (EU) 2019/2144 te direktiva 2014/90/EU, (EU) 2016/797 i (EU) 2020/1828 (Akt o umjetnoj inteligenciji) (SL L, 2024/1689, 12.7.2024., ELI: http://data.europa.eu/eli/reg/2024/1689/oj).] 

51.	Prima na znanje iz upitnika da je Odbor, nakon postupovnog nadzora pri promjeni svojeg službenika za zaštitu podataka bez prethodne suglasnosti Europskog nadzornika za zaštitu podataka (EDPS), priznao pogrešku i poduzeo korektivne mjere; potvrđuje da se prijenos funkcije službenika za zaštitu podataka u Pravnu službu temeljio na preporuci unutarnjeg revizora; napominje da je Odbor ponovno imenovao bivšeg službenika za zaštitu podataka i službeno zatražio suglasnost Europskog nadzornika za zaštitu podataka za novo imenovanje kako bi se osigurala potpuna usklađenost;
52.	iz upitnika prima na znanje da 2024. nije bilo uspješnih kibernetičkih napada na Odbor jer su postojećim mjerama za otkrivanje i sprečavanje učinkovito suzbijeni svi pokušaji prijetnji; primjećuje da je Odbor poduzeo nekoliko mjera za jačanje svog okvira za kibernetičku sigurnost i zaštitu podataka tako što je ukorak pratio najnovija kretanja i najbolje prakse u tim područjima 2024.; ističe da su neke od tih mjera uključivale sudjelovanje relevantnog osoblja u vježbi „Svijest o povredi osobnih podataka u postupanju s kibernetičkim incidentima”, koju su organizirali Agencija Europske unije za kibersigurnost (ENISA) i Europski nadzornik za zaštitu podataka, sudjelovanje u Europskom mjesecu kibernetičke sigurnosti 2024. i sastancima za podizanje razine osviještenosti te uvodnim tečajevima uživo za osoblje, posebno za novopridošle članove; potiče nastavak te prakse, uključujući organizaciju redovitih osposobljavanja u području kibernetičke sigurnosti; nadalje, pozdravlja uvođenje dvostruke autentifikacije kako bi se poboljšala sigurnost pristupa, migraciju sustava Odbora za upravljanje sadržajem internetskih stranica na novu platformu (Drupal), kojom se osigurava bolja otpornost i prilagodljivost, te kontinuiranu blisku suradnju s CERT-EU-om za praćenje prijetnji u stvarnom vremenu i zaštitu od distribuiranih napada uskraćivanjem usluga (DDoS); napominje da je Uprava za inovacije i informacijsku tehnologiju pokrenula program za digitalnu i kibernetičko sigurnosnu transformaciju u skladu sa standardima Unije i međunarodnim standardima, uključujući Uredbu (EU, Euratom) 2023/2841 Europskog parlamenta i Vijeća[footnoteRef:13], okvir za kibernetičku sigurnost NIST-a i Open Worldwide Application Security Project (OWASP), čiji je cilj jačanje otpornosti, upravljanja rizicima, zaštite podataka i drugih aspekata upravljanja u cijelom Odboru; [13:  	Uredba (EU, Euratom) 2023/2841 Europskog parlamenta i Vijeća od 13. prosinca 2023. o utvrđivanju mjera za visoku zajedničku razinu kibernetičke sigurnosti u institucijama, tijelima, uredima i agencijama Unije (SL L, 2023/2841, 18.12.2023., ELI: http://data.europa.eu/eli/reg/2023/2841/oj).] 

Zgrade
53.	prima na znanje da je proračun Odbora za zgrade i povezane troškove (odobrena sredstva za tekuću godinu) za 2024. iznosio 18,963 milijuna EUR (u usporedbi s 18,594 milijuna EUR 2023.), uz stopu izvršenja plaćanja od 92 % (u usporedbi s 93,70 % 2023.); sa zadovoljstvom primjećuje da je Odbor uštedio 108 000 EUR u uslugama čišćenja tijekom razdoblja kada je u zgradama Odbora bilo manje ljudi;
54.	prima na znanje iz godišnjeg izvješća zaključak Odbora da je postignut jedan od njegovih glavnih prioriteta iz 2017., tj. „geografska koncentracija zgrada”; prima na znanje stajalište Odbora da se uspješnom provedbom novog hibridnog radnog režima postavljaju temelji za daljnje uštede troškova smanjenjem prostora; u tom kontekstu napominje da je krajem 2024. Odbor pokrenuo projekt SPaCES za transformaciju radnih praksi i radnih prostora u Odboru, među ostalim izmjenom opreme za prostorije, dok je prvi korak tog projekta premještanje osoblja iz zgrade B100; napominje da će nakon zajedničke odluke Odbora i EGSO-a najam te zgrade završiti u kolovozu 2026.; poziva Odbor da tijelo nadležno za davanje razrješnice nastavi obavještavati o napretku postignutom u tom pitanju;
55.	napominje da su se radovi na obnovi zgrade VMA nastavili 2024.; prima na znanje iz izvješća o daljnjim mjerama da će se ulaganjima u pametne tehnologije ugrađene u zgradu VMA osigurati fleksibilan uredski prostor otporan na promjene u budućnosti i optimalna udobnost korisnika na različitim razinama, što će doprinijeti daljnjem smanjenju potrošnje energije od približno 13 000 EUR godišnje (na temelju prosječnih cijena električne energije i plina 2023.);
56.	pozdravlja predanost Odbora i EGSO-a sustavnoj primjeni načela „dizajn za sve” na svoju infrastrukturu kako bi se osigurala tehnička pristupačnost njihove zgrade; napominje da su Odbori poduzeli niz različitih mjera kako bi se osigurala pristupačnost zgrada, među ostalim dizala, osobama s različitim vrstama invaliditeta (osobe koje se služe kolicima, slijepe i slabovidne osobe, gluhe osobe i starije osobe s mišićnim ili vaskularnim poteškoćama);
Okoliš i održivost
57.	napominje da je Odbor 2024. nastavio provoditi niz zelenih praksi, kao što su, među ostalim, ulaganja u inovativne energetski učinkovite sustave rasvjete, brojila energije, senzore ugrađene u kritične objekte za praćenje razina CO2, reguliranje temperatura zgrada (klimatizacija, grijanje) ovisno o razdoblju godine i kupnja 100 % zelene električne energije; napominje da Odbor primjenjuje okolišne kriterije u svim natječajnim postupcima i klauzule o održivosti za natječaje vrijednosti veće od 25 000 EUR, kao i prilagođene klauzule za natječaje s velikim utjecajem na okoliš ili one vrijednosti veće od 60 000 EUR; sa zadovoljstvom primjećuje da Odbor integrira okolišne aspekte u svoj sustav upravljanja rizicima i temeljne poslovne procese te je odredio kontaktne točke za sustav upravljanja okolišem i neovisnog ocjenjivanja Zajednice (EMAS);
58.	cijeni predanost Odbora promicanju politike održive mobilnosti za svoje osoblje; u tom kontekstu napominje da je Odbor 2024. uveo paušalnu naknadu za bicikle u iznosu od 100 EUR za zaposlenike koji koriste bicikl kao primarno sredstvo za putovanje na posao, povećao svoj parkirni kapacitet za bicikle te organizirao doručke i kvizove na temu mobilnosti; prima na znanje iz upitnika da od 2024. osoblje može zatražiti isplatu 50 % troškova pretplate za putovanja vlakom 2. razreda (do maksimalne udaljenosti od 60 km);
59.	sa zadovoljstvom prima na znanje iz upitnika da je zahvaljujući mjerama za uštedu energije potrošnja energije u Odboru 2024. smanjena za oko 3 – 4 % u odnosu na 2022.; prima na znanje da je Odbor premašio ciljeve EMAS-a za 2024. u svim područjima (električna energija, plin, voda, otpad, razvrstavanje otpada, papir za uredsku uporabu, emisije CO2), s referentnim vrijednostima iz 2019.; napominje da se u odnosu na 2023. potrošnja vode i papira blago povećala za 14 % odnosno 1 %, dok su se emisije ugljika iz administrativnih aktivnosti Odbora smanjile za 4,3 %, a upotreba električne energije i plina za 5 % odnosno 1 %, pri čemu se proizvodnja otpada 2024. također smanjila za 12 %;
Međuinstitucijska suradnja 
60.	pozdravlja obnavljanje sporazuma o suradnji Odbora s Parlamentom i Komisijom 2024., kojima se postavljaju temelji za snažnije institucionalno sudjelovanje Odbora u svim fazama zakonodavnog postupka Unije o raznim politikama (kao što su regionalni razvoj, klimatska politika i socijalna kohezija) koje nadilaze politike o kojima postoji dugogodišnja povijest suradnje; napominje da ti sporazumi uključuju i strože odredbe o suradnji u procjenama teritorijalnog učinka; sa zadovoljstvom prima na znanje iz upitnika da se 13. listopada 2024. Konferencija predsjednika Odbora sastala s potpredsjednikom Parlamenta zaduženim za odnose s Odborom kako bi raspravljali o jačanju suradnje, među ostalim poticanjem prakse zajedničkih sastanaka, posebno na razini odbora i izvjestitelja, sudjelovanja Odbora u raspravama u okviru trijaloga i logističke suradnje tijekom rada u zgradi Parlamenta SPAAK; ističe da su se 2024. članovi Odbora također sastali s Vijećem i stalnim predstavništvima te sudjelovali u događanjima koja je organiziralo predsjedništvo Vijeća kako bi se osiguralo da se stajališta Odbora odražavaju u zakonodavstvu Unije;
61.	pozdravlja proračunske i administrativne uštede ostvarene međuinstitucijskom suradnjom, a posebno blisku suradnju uspostavljenu na administrativnoj razini s EGSO-om, s kojim Odbor dijeli prostore i zajedničke službe u području prevođenja, infrastrukture, zdravstvenih usluga, ugostiteljstva, logistike i IT-a, kao i zajednički registar za zaštitu podataka, s 470 članova osoblja i više od 68 milijuna EUR (140 milijuna EUR ako se uključe troškovi povezani s plaćama) koje su obje institucije objedinile 2024.; pozdravlja činjenicu da su te uštede preusmjerene na političke aktivnosti Odbora, čime se ojačala njegova sposobnost da ispuni svoj mandat; priznaje da su institucije zajedničkim djelovanjem uvelike povećale učinkovitost i prema procjenama uštedjele proračunska sredstva u iznosu od više desetaka milijuna EUR godišnje, u usporedbi s aranžmanom prema kojemu ti odbori dotične usluge provode zasebno; ponavlja svoj poziv da se ta suradnja što više proširi kako bi se uspostavila jedinstvena uprava za zajedničke službe, a zadržale odvojene službe i odjeli zaduženi za njihove temeljne neovisne mandate; potiče Odbor i EGSO da nastave ulagati napore u daljnji razvoj suradnje i sinergija;
62.	pozdravlja nastojanje Odbora da ostvari sinergije kupnjom usluga od drugih institucija putem sporazuma o razini usluga i sudjelovanjem u međuinstitucijskim koordinacijskim tijelima i međuinstitucijskim postupcima javne nabave; napominje da je Odbor ostvario znatne sinergije u području događanja i komunikacije tako što je 2024. zajedno s Komisijom organizirao Europski tjedan regija i gradova, a s Parlamentom, Vijećem i Komisijom, među ostalim, godišnju konferenciju za javne komunikatore pod nazivom „EuroPCom”; pozdravlja spajanje Europske mreže regionalnih i lokalnih savjetnika i savjetnica za EU u okviru Odbora i Komisijine mreže „Gradimo Europu s lokalnim dionicima” 2024. u jedinstvenu „EU mrežu lokalno izabranih političara”, kojom se zajednički upravlja;
63.	ističe da Odbor surađuje s Komisijom (uz godišnju naknadu) u rješavanju pitanja povezanih s ljudskim resursima i upotrebom različitih informatičkih platformi za financijsko upravljanje i ljudske resurse te da je Komisija 2024. uključila informatički sustav Odbora pod nazivom LORDIMAS kao ključan informatički alat za mjerenje digitalne transformacije gradova; nadalje, primjećuje da Odbor svoje plenarne sjednice održava u prostorijama Parlamenta i Komisije kako bi nadoknadio nedostatak kapaciteta vlastitih konferencijskih dvorana te da pribavlja usluge usmenog prevođenja od tih dviju institucija;
Komunikacije
64.	napominje da su komunikacijske aktivnosti Odbora usmjerene na odnose s medijima, organizaciju događanja i digitalni sadržaj te društvene mreže s ukupnim proračunom za 2024. (odobrena sredstva za tekuću godinu) od otprilike 2,3 milijuna EUR, odnosno otprilike 500 000 EUR manje nego 2023.; prima na znanje iz izvješća o daljnjim mjerama da nedovoljno financiranje komunikacijskih operacija čini Odbor ovisnim o prijenosima na kraju godine i odobrenim sredstvima C8, što objašnjava nisku stopu izvršenja proračuna (48,20 %) odobrenih sredstava C1 i visoku stopu izvršenja (98,90 %) odobrenih sredstava C8 u 2024. u pogledu proračunske stavke 6 „Stručno znanje i […] raspodjela”;
65.	sa zadovoljstvom prima na znanje postignuća Odbora u promicanju politika i programa Unije na lokalnoj i regionalnoj razini, poboljšanju dosega njegova savjetodavnog rada i povećanju njegove vidljivosti i učinka; napominje da je 2024. Odbor organizirao, bio domaćin ili podržao 33 lokalna dijaloga EU-a, 53 sjednice Europskog tjedna regija i gradova te 47 događanja; posebno prima na znanje 10. Europski samit regija i gradova, s više od 7000 sudionika, na kojem se oblikovao program za budućnost Unije; – Europski tjedan regija i gradova, na kojem se raspravljalo o kohezijskim fondovima u sljedećem VFO-u, s više od 2 500 sudionika, – jedanaestu konferenciju o supsidijarnosti, na kojoj se raspravljalo o boljoj regulativi i supsidijarnosti u kontekstu sljedećeg VFO-a, – Program za mlade izabrane političare i političarke (YEP) za 2024., s više od 150 sudionika iz svih država članica i osam zemalja kandidatkinja i – petnaesto izdanje Europske konferencije o javnoj komunikaciji (EuroPCom) posvećeno umjetnoj inteligenciji i novim trendovima u javnoj komunikaciji, s 3200 sudionika i gledatelja iz 55 zemalja; napominje da je Odbor također promicao svoj rad i stajališta 74 puta na sastancima ili događanjima u kojima su sudjelovale druge institucije Unije;
66.	pohvaljuje Odbor za njegove mjere za poboljšanje dostupnosti i povijesnog čuvanja njegovih informacija: – stavljanje na raspolaganje svih svojih dokumenata i publikacija na jednoj centraliziranoj lokaciji putem malih aplikacija Ureda za publikacije na vanjskim internetskim stranicama Odbora 2024., – uvođenje platforme Panoramic-AI, koja se temelji na umjetnoj inteligenciji i nudi bolji jednostavan pristup institucijskom sadržaju (relevantni dokumenti, prezentacije, rasprave) 2024., – premještanje cjelokupne arhive Odbora, koja sadrži vanjska priopćenja za medije i vijesti, u redakciju Glavne uprave za komunikacijske mreže, sadržaje i tehnologije (GU CNECT) te – prvo prenošenje povijesne arhive Odbora u Povijesni arhiv Unije u Firenci;
67.	prima na znanje iz izvješća o učinku i godišnjeg izvješća doprinos Odbora komunikacijskoj kampanji Parlamenta za europske izbore 2024., uključivanjem mreže od 750 mladih izabranih političara i političarki, promicanjem materijala Parlamenta, izradom videozapisa koji pozivaju na glasanje s članovima i članicama Odbora, posvećivanjem internetske stranice izborima na internetskim stranicama Odbora i izradom drugih vizualnih sadržaja koji se promiču na društvenim mrežama i koji su doprli do gotovo 5 milijuna računa; pozdravlja te napore za uključivanje široke i raznolike publike diljem Unije i podizanje razine osviještenosti o europskim izborima 2024.; naglašava da je takva međuinstitucijska suradnja u politikama Unije, posebno u radu Parlamenta, ključna za dopiranje do građana u svim regijama Unije, jačanje demokratskog sudjelovanja i jačanje demokratskog legitimiteta Unije;
68.	prima na znanje iz godišnjeg izvješća uspjeh Odbora u pogledu informiranja medija, kako je vidljivo iz ukupnih parametara za 2024., kao što su: povećanje od 28 % u pogledu internetskih posjetitelja, povećanje od 11,60 % u pogledu sljedbenika i povećanje od 16 % u pogledu organskog digitalnog angažmana;
69.	napominje da Odbor 2024. nije sudjelovao na događanju u okviru Tjedna Roma;
70.	ističe da je cilj cjelokupne komunikacijske strategije Odbora jačanje njegove institucionalne vidljivosti i političkog položaja kao predstavničkog tijela regija, gradova i općina Unije te predstavljanje uloge njegovih članova u povezivanju politika Unije s građanima na lokalnoj i regionalnoj razini.

